open-index/open-wikipedia-markdown huggingface dataset:
Πριγκίπισσα με μαϊμού

[μικρογραφία|'''''Princese ar pērtiķi''''', του [Γιάνις Ρόζενταλς, 1913, 145,5 x 69,5 cm, Λετονικό Εθνικό Μουσείο Τέχνης]]
***Πριγκίπισσα με Μαϊμού*** (λετονικά: **<span lang="lv" dir="ltr">Princese ar pērtiķi</span>**) είναι ένας πίνακας του Γιάνις Ρόζενταλς από το 1913.

## Περιγραφή
Η Πριγκίπισσα με Μαϊμού αντανακλά ένα θέμα στο οποίο ο Ρόζενταλς επέστρεφε επανειλημμένα τα τελευταία χρόνια της ζωής του. Ορισμένες ερμηνείες βλέπουν τον πίνακα ως μια αλληγορία για τη σχέση μεταξύ του καλλιτέχνη και της κοινωνίας που αντικατοπτρίζει την δύναμη του χρήματος πάνω στον καλλιτέχνη. Ή ίσως η πριγκίπισσα είναι «μεγάλη, όμορφη τέχνη» και η μαϊμού ο καλλιτέχνης: υπηρέτης της και παιχνιδάκι, δεμένος με χρυσές αλυσίδες. Στο έργο του Ρόζενταλς συμπεριλαμβάνεται η γραφική τέχνη και το 1910 εργάστηκε για τη διακοσμητική ζωφόρο της νεόδμητης έδρας της Λετονικής Εταιρίας της Ρίγας. Ο πίνακας είναι λάδι σε μουσαμά, με διαστάσεις 145,5 x 69,5 εκατοστά.

Βρίσκεται στο Λετονικό Εθνικό Μουσείο Τέχνης, στη Ρίγα.

## Παραπομπές


## Εξωτερικοί σύνδεσμοι
* Desmit Rozentāla gleznas: Princese ar pērtiķi

Κατηγορία:Πίνακες
Πλατεία Ανεξαρτησίας (Κίεβο)

[thumb|250px|Άποψη της πλατείας κατά τη διάρκεια της [Πορτοκαλί Επανάστασης, το 2004.]]
Η **πλατεία Ανεξαρτησίας** (ουκρανικά: Майдан Незалежності, προφορά: [maɪ̯dˈan nezal'ɛʒnosci]) είναι η κεντρική πλατεία του Κιέβου, πρωτεύουσα της Ουκρανίας. Είναι μια από τις κύριες πλατείες της πόλης, στην οδό Χρεσάτικ στο Σεβτσένκο Ραιόν. Η πλατεία έχει υπάρξει γνωστή με πολλά διαφορετικά ονόματά, αλλά καλείται συχνά ως Μαϊντάν (πλατεία). Η πλατεία πήρε το σημερινό της όνομα (Майдан Незалежності, πλατεία της Ανεξαρτησίας) το 1991 μετά τη διάλυση της Σοβιετικής Ένωσης και την ανεξαρτησία της Ουκρανίας. Η λέξη μαϊντάν στα ουκρανικά σημαίνει πλατεία ή ανοικτός χώρος και προέρχεται από την αραβική λέξη μαϊντάν, η οποία αρχικά σημαίνει ιππόδρομος.

Η πύλη Πετσέρσκι κατασκευάστηκε τον 18ο αιώνα κοντά στην πλατεία, η οποία τότε ήταν άδειος χώρος. Η πύλη καταστράφηκε το 1833. Ο κενός χώρος συνέχισε να υπάρχει και όταν η πόλη γνώρισε γρήγορη ανάπτυξη κατά τη διάρκεια του 19ου αιώνα και χρησιμοποιούταν ως υπαίθρια αγορά. Η πλατεία ήταν γνωστή ως πλατεία Χρέσατικ μέχρι το 1871. Τότε κατασκευάστηκε στην πλατεία η δούμα της πόλης του Κιέβου. Μετά την επικράτηση των Σοβιετικών, η πλατεία ονομάστηκε πλατεία Σοβιέτ και μετά το 1935 ονομάστηκε πλατεία Καλίνιν, προς τιμή του Μιχαήλ Καλίνιν. Η πλατεία καταστράφηκε κατά τη διάρκεια του Β΄ Παγκοσμίου Πολέμου, καθώς ο Κόκκινος Στρατός υποχωρούσε από το Κίεβο, ανατίναξε τα κτίρια της πλατείας. Μετά τον πόλεμο, η πλατεία ανακατασκευάστηκε σε σταλινικό νεοκλασικό ρυθμό.

Μετά το κίνημα της ανεξαρτησία της Ουκρανίας το 1990, η πλατεία αποτελεί παραδοσιακό χώρο για πολιτικές συγκεντρώσεις, ανάμεσα στις οποίες τέσσερις μεγάλης κλίμακας διαδηλώσεις, τη φοιτητική επανάσταση στο γρανίτη το 1989, την εκστρατεία «Ουκρανία χωρίς τον Κούτσμα» το 2001, την Πορτοκαλί Επανάσταση το 2004 και τις φιλοευρωπαϊκές διαδηλώσεις Euromaidan το 2013-14.

Τα κτίρια που είναι κτισμένα στην πλατεία είναι το κρατικό ωδείο, το κτίριο του ταχυδρομείου, το ξενοδοχείο Ουκράγινα, το υπόγειο εμπορικό κέντρο Γκλόμπους, το κτίριο των Εμπορικών Ενώσεων (το οποίο κάηκε κατά τη διάρκεια των διαδηλώσεων Euromaidan). Μνημεία που βρίσκονται στην πλατεία είναι οι πύλες Λαχ, το μνημείο των ιδρυτών του Κιέβου, ένα μεγάλο σιντριβάνι γνωστό ως «η φιλία των λαών» και στο κέντρο της πλατείας το μνημείο της ανεξαρτησίας, μια μνημειακή στήλη ύψους 61 μέτρων. Στην κορυφή βρίσκεται άγαλμα της Μπερεχίνια.

## Παραπομπές


Ανεξαρτησια
κατηγορία:Κίεβο
Η αποθέωση του Αθανασίου Διάκου

**Η αποθέωση του Αθανασίου Διάκου** είναι μία ελαιογραφία του Κωνσταντίνου Παρθένη, που ολοκληρώθηκε το 1933.

## Περιγραφή
Ο πίνακας έχει διαστάσεις 380 x 380 εκατοστά και πρόκειται για δωρεά της Σοφίας Παρθένη. Είναι λάδι σε καμβά που εκτίθεται στη συλλογή της Εθνικής Πινακοθήκης - Μουσείο Αλεξάνδρου Σούτζου στην Αθήνα.

## Ανάλυση
*"Για δες καιρό που διάλεξε ο χάρος να με πάρει* *τώρα π΄ ανθίζουν τα κλαδιά και βγάζ΄ η γης χορτάρι*".Σύμφωνα με τη λαϊκή παράδοση αυτά ήταν τα τελευταία λόγια του αγωνιστή του 1821. Ο ζωγράφος φαίνεται ότι είχε κατά νου αυτά τα λόγια ενώ ολοκλήρωνε αυτό το εμβληματικό έργο. Ταυτίζει την αποθέωση του Αθανασίου Διάκου με την Ανάσταση του Χριστού, καθώς τα γεγονότα συγκλίνουν χρονικά, την Άνοιξη. Στα αριστερά, μια φιγούρα με φωτοστέφανο, ένας άγγελος ή μία από τις μυροφόρες, εκπλήσσεται ανακαλύπτοντας το κενοτάφιο. Στη μέση, άλλος άγγελος, κρανοφόρος, ασπιδοφόρος και κρατώντας ένα δόρυ, θυμίζει τη θεά Αθηνά, που είναι και αυτή αδιάψευστος μάρτυρας του θαύματος της αποθέωσης. Ο Αθανάσιος Διάκος ανέρχεται στους ουρανούς. Εκεί, τον υποδέχονται άγγελοι με μουσικά όργανα, όπως και σε πίνακες ζωγραφικής του Ελ Γκρέκο, ενώ άλλοι τον στεφανώνουν με δάφνες. Ένα κορίτσι που μοιάζει να ξεπηδά από το έργο "Η Άνοιξη" του Μποτιτσέλι, ραίνει τον ήρωα με λουλούδια από την αγκαλιά της, ενώ θυμίαμα αναβλύζει από το θυμιατό.

Αυτό το έργο τέχνης ανυψώνει την Επανάσταση του 1821 στη σφαίρα του ιδεατού. 

Οι επιρροές είναι εμφανείς σε εικονογραφικά σύμβολα και ύφος, αντλώντας από την κεραμοποιία της κλασσικής αρχαϊκής εποχής αλλά και από την Βυζαντινή εικονογραφία. Το κορίτσι στα δεξιά, η προσωποποίηση της Άνοιξης, πηγάζει από το ομώνυμο έργο του Μποτιτσέλι. Οι ψηλόλιγνες φιγούρες των αγγέλων μαρτυρούν ότι ο Παρθένης έχει επηρεαστεί και από τα έργα του Δομήνικου Θεοτοκόπουλου. Τέλος, τα γεωμετρικά σχήματα και τα ασυνεχή περιγράμματα είναι χαρακτηριστικά του Κυβισμού.

## Παραπομπές


Κατηγορία:Έργα ζωγραφικής του Κωνσταντίνου Παρθένη
Κατηγορία:Εθνική Πινακοθήκη-Μουσείο Αλεξάνδρου Σούτζου
Δημοτικό Αθλητικό Κέντρο Φλώρινας

Το **Δημοτικό Αθλητικό Κέντρο Φλώρινας** αποτελεί το κεντρικό στάδιο της Φλώρινας. Το στάδιο κατασκευάστηκε το 1977 και από τότε αποτελεί την έδρα της ομώνυμης ποδοσφαιρικής ομάδας της πόλης. Η χωρητικότητα του σταδίου ανέρχεται στις 5000 θέσεις κατά προσέγγιση και φιλοξενεί πλήθος αγώνων. Έκτος από τα ποδοσφαιρικά γεγονότα που λαμβάνουν χώρα σε αυτό, στο στάδιο πραγματοποιούνται αγώνες στίβου, ενώ στους βοηθητικούς χώρους αγώνες μπάσκετ, ξιφασκίας και άρσης βαρών. Οι αντίστοιχοι σύλλογοι των αθλημάτων αυτών στεγάζονται σε αίθουσες του γηπέδου οι οποίες έχουν παραχωρηθεί από τη δημοτική αρχή. Σε αίθουσα του συνδέσμου στεγάζεται επίσης και ο Σύνδεσμος Διαιτητών Φλώρινας.

Το στάδιο είναι επανδρωμένο με γυμναστήριο και αποδυτήρια για τους αθλητές ενώ παρέχεται η δυνατότητα χρησιμοποίησης του στίβου καθώς και των στρωμάτων αλλά και του σκάμματος από το κοινό. Το στάδιο είναι ικανό να φιλοξενήσει σημαντικούς αγώνες αφού πληροί όλες τις προϋποθέσεις διαθέτοντας εξαιρετικό αγωνιστικό χώρο, επαρκή φωτισμό, πάρκινγκ αυτοκινήτων και αρκετές κερκίδες. Μάλιστα κατά τη ποδοσφαιρική χρονιά 2010-2011 φιλοξένησε των αγώνα μεταξύ του Εορδαικού και του ΠΑΟΚ για τη δεύτερη φάση του κυπέλλου Ελλάδος. Εκτός από ποδοσφαιρικούς αγώνες υπάρχουν οι κατάλληλες συνθήκες για διεξαγωγή και αγώνων μπάσκετ. Παράλληλα το περιβάλλοντα χώρου του ΔΑΚ Φλώρινας, στο πρώην κολυμβητήριο, πραγματοποιούνται αγώνες ξιφασκία με αποκορύφωμα το ευρωπαϊκό πρωτάθλημα ξιφασκίας που διοργανώθηκε το 2013.

Το ΔΑΚ Φλώρινας αντικατέστησε το το γήπεδο ποδοσφαίρου της πόλης το οποίο δεν ήταν κατάλληλο να φιλοξενήσει μεγάλους αγώνες και στη συνέχεια μετατράπηκε σε πάρκο αναψυχής.

## Παραπομπές


Κατηγορία:Στάδια ποδοσφαίρου στην Ελλάδα
Κατηγορία:Αθλητικές εγκαταστάσεις στη Φλώρινα
Κατάλογος πόλεων του Λουξεμβούργου

Ο κατάλογος των πόλεων του Λουξεμβούργου με άνω των 1.000 κατοίκων.


Κατηγορία:Κατάλογοι που αφορούν το Λουξεμβούργο
Λουξεμβούργου
Γόργος ο Μεσσήνιος

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Drachma, 244-208 BC, Olympia. 134-143th Olympiad.jpg|μικρογραφία|[Δραχμή της Ολυμπίας, χρονολογούμενη μεταξύ 134ης  (244 π.Χ.) και 143ης (208 π.Χ.) διοργάνωσης των αγώνων]]
Ο **Γόργος ο Μεσσήνιος** (3ος αιώνας π.Χ.) ήταν αρχαίος Έλληνας πολιτικός και ολυμπιονίκης από τη Μεσσηνία, ο οποίος στέφθηκε νικητής στο αγώνισμα του πεντάθλου κατά τους 137ους (232 π.Χ.) ολυμπιακούς αγώνες της αρχαιότητας. Κατάγονταν από προνομιούχα και επιφανή οικογένεια, και ήταν διακεκριμένος πολίτης στην πατρίδα του. Σύμφωνα με τον ιστορικό Πολύβιο ο οποίος ήταν σύγχρονος του, ο Γόργος ήταν από τους πιο διάσημους αθλητές της εποχής του.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Μεσσήνιοι ολυμπιονίκες
Κατηγορία:Αρχαίοι ολυμπιονίκες του πεντάθλου
Κατηγορία:Αρχαίοι ολυμπιονίκες (3ος αιώνας π.Χ.)
Κατάλογος πόλεων της Μάλτας

Κατάλογος πόλεων της Δημοκρατίας της Μάλτας.


Εικόνα:Мальта. Валетта.jpg|Βαλέτα
Εικόνα:Валетта. Осень.jpg|Βαλέτα
Εικόνα:Валетта .jpg|Βαλέτα
Εικόνα:Набережная Слима.jpg| Σλιέμα
Εικόνα:Ноябрь в Слима.jpg|Σλιέμα
Εικόνα:Слима.jpg|Σλιέμα 
Εικόνα:Слима строится.jpg|Σλιέμα
Εικόνα:Слима. Типичная улица.jpg|Σλιέμα



Κατηγορία:Κατάλογοι που αφορούν την Μάλτα
Μάλτας
Κλεόμαχος ο Μαγνήσιος

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Hemidrachm, 432-420 BC, Olympia. 87-90th Olympiad.jpg|μικρογραφία|[Ημίδραχμο της Ολυμπίας, χρονολογούμενο μεταξύ 87ης  (432 π.Χ.) και 90ης (420 π.Χ.) διοργάνωσης των αγώνων]]

Ο **Κλεόμαχος ο Μαγνήσιος** (5ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Μαγνησία του Μαιάνδρου, ο οποίος στέφθηκε νικητής στα αγώνισμα της πυγμαχίας κατά τους 89ους ολυμπιακούς αγώνες της αρχαιότητας (424 π.Χ., στην πυγμαχία παίδων). Αναφέρεται πως είχε θηλυπρεπή συμπεριφορά, παρά το ότι ήταν ολυμπιονίκης αθλητής της πυγμαχίας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι ολυμπιονίκες της πυγμαχίας
Κατηγορία:Αρχαίοι ολυμπιονίκες από την Μαγνησία του Μαιάνδρου
Κατηγορία:Αρχαίοι ολυμπιονίκες (5ος αιώνας π.Χ.)
Κλεόξενος ο Αλεξανδρεύς

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Drachma, 244-208 BC, Olympia. 134-143th Olympiad.jpg|μικρογραφία|[Δραχμή της Ολυμπίας, χρονολογούμενη μεταξύ 134ης  (244 π.Χ.) και 143ης (208 π.Χ.) διοργάνωσης των αγώνων]]

Ο **Κλεόξενος ο Αλεξανδρεύς** (3ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Αλεξάνδρεια, ο οποίος στέφθηκε νικητής στο αγώνισμα της πυγμαχίας κατά τους 135ους (240 π.Χ.) ολυμπιακούς αγώνες της αρχαιότητας καθώς και χωρίς να τραυματιστεί ποτέ υπήρξε περιοδονίκης νικώντας και στις άλλες μεγάλες αθλητικές διοργανώσεις της αρχαιότητας.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Πυθιονίκες
Κατηγορία:Ισθμιονίκες
Κατηγορία:Νεμεονίκες
Κατηγορία:Περιοδονίκες
Κατηγορία:Αρχαίοι Αλεξανδρινοί ολυμπιονίκες
Κατηγορία:Αρχαίοι ολυμπιονίκες της πυγμαχίας
Κατηγορία:Αρχαίοι ολυμπιονίκες (3ος αιώνας π.Χ.)
Πολύκτωρ ο Ηλείος

Ο **Πολύκτωρ ο Ηλείος** (γιος του Δαιμονικού, 1ος αιώνας π.Χ./1ος αιώνας μ.Χ.) ήταν αρχαίος Έλληνας ολυμπιονίκης με καταγωγή από τον Ηλεία, ο οποίος στέφθηκε νικητής στο αγώνισμα της πάλης παίδων κατά τους 192ους (12 π.Χ.) ολυμπιακούς αγώνες της αρχαιότητας. Σύμφωνα με την καταγραφή του ιστορικού Παυσανία, ο πατέρας του Πολύκτωρα είχε δωροδοκήσει τον πατέρα ενός άλλου αθλητή έτσι ώστε να ηττηθεί κατά την αναμέτρηση του με τον Πολύκτωρ. Όταν η δωροδοκία έγινε γνωστή, επιβλήθηκε πρόστιμο και στους 2 πατέρες το οποίο χρησιμοποιήθηκε για την ανέγερση ανδριάντων του Δία στην Ήλιδα και την Άλτις.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Ηλείοι ολυμπιονίκες
Κατηγορία:Αρχαίοι ολυμπιονίκες της πάλης παίδων‎
Κατηγορία:Αρχαίοι ολυμπιονίκες (1ος αιώνας π.Χ.)
Ξενόθεμις ο Μιλήσιος

Ο **Ξενόθεμις ο Μιλήσιος** (2ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Μίλητο, ο οποίος στέφθηκε νικητής στο αγώνισμα της πυγμαχίας κατά τους 144ους ολυμπιακούς αγώνες της αρχαιότητας (159 π.Χ.). Υπήρξε επίσης περιοδονίκης, νικώντας και στις άλλες τρεις μεγάλες αθλητικές διοργανώσεις της αρχαιότητας: τα Πύθια, τα Νέμεα και τα Ίσθμια.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Πυθιονίκες
Κατηγορία:Ισθμιονίκες
Κατηγορία:Νεμεονίκες
Κατηγορία:Περιοδονίκες
Κατηγορία:Αρχαίοι Μιλήσιοι ολυμπιονίκες
Κατηγορία:Αρχαίοι ολυμπιονίκες της πυγμαχίας‎
Κατηγορία:Αρχαίοι ολυμπιονίκες (2ος αιώνας π.Χ.)
Κατάλογος πόλεων της Ανδόρρας

Ο κατάλογος μεγαλυτερών πόλεων της Ανδόρρας.
thumb|right|Ενκάμ
thumb|right|Ελ Πας ντε λα Κάζα

## Παραπομπές



Κατηγορία:Κατάλογοι που αφορούν την Ανδόρρα
Ανδόρρας
Νικοφών ο Μιλήσιος

Ο **Νικοφών ο Μιλήσιος** (γιος του Τρύφωνος, 1ος αιώνας π.Χ./μ.Χ.) ήταν αρχαίος Έλληνας ολυμπιονίκης με καταγωγή από τη Μίλητο, ο οποίος στέφθηκε νικητής στο αγώνισμα της πυγμαχίας κατά τους 193ους (8 π.Χ.) ολυμπιακούς αγώνες της αρχαιότητας. Ο ποιητής Αντίπατρος ο Θεσσαλονικεύς ο οποίος ήταν σύγχρονος του, του αφιέρωσε ένα επίγραμμα στο οποίο εξυμνούσε την σωματική του διάπλαση και το επίτευγμα της νίκης του στους ολυμπιακούς αγώνες.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Μιλήσιοι ολυμπιονίκες
Κατηγορία:Αρχαίοι ολυμπιονίκες της πυγμαχίας
Κατηγορία:Αρχαίοι ολυμπιονίκες (1ος αιώνας π.Χ.)
Μίνωας Καλοκαιρινός

Ο **Μίνωας Ανδρέου Καλοκαιρινός** (1843, Ηράκλειο Κρήτης - 5 Οκτωβρίου, 1907 Hράκλειο) ήταν Έλληνας έμπορος και αρχαιοδίφης, ο πρώτος ανασκαφέας της Κνωσού το 1878 στον λόφο Τσελεπί Κεφάλα. 

## Βίος
Ο Μίνωας Καλοκαιρινός ήταν το τελευταίο παιδί του μεγαλεμπόρου Ανδρέα Καλοκαιρινού της μεγάλης οικογένειας των Καλοκαιρινών, με τόπο καταγωγής τα Κύθηρα. Μητέρα του ήταν η Μαργιόρα Κρασάκη. Ολοκλήρωσε τη δευτεροβάθμια εκπαίδευσή του στη Σύρο και κατόπιν εγγράφηκε στη Νομική Σχολή του πανεπιστημίου Αθηνών, όπου παρακολούθησε για ένα χρόνο. Κατόπιν διέκοψε τις σπουδές του εξαιτίας ασθενείας και θανάτου του πατέρα του. Στη συνέχεια το ενδιαφέρον του στράφηκε προς την πατρική περιουσία την οποία διαχειρίστηκε με τον αδελφό του Λυσίμαχο. Η πατρική περιουσία διαιρέθηκε στα δύο και ο Μίνως ασχολήθηκε με τη σαπωνοποιία και την οινοποιία. 

Το 1869 νυμφεύθηκε τη Σκεύω Κριεζή, κόρη του Υδραίου Εμμανουήλ Κριεζή. Απέκτησε τέσσερα παιδιά, τη Μαρία, τον Ανδρέα, το Λέοντα και τον Οδυσσέα. Το 1898 στη διάρκεια των γεγονότων της 25ης Aυγούστου, φονεύθηκε με αποκεφαλισμό ο αδελφός του Λυσίμαχος, ο πρωτότοκος γιος του και η ανιψιά του Σκεύω. Το σπίτι του πυρπολήθηκε, με αποτέλεσμα να καταστραφεί και η αρχαιολογική του συλλογή με τα ευρήματα της Kνωσού.

Το 1901 ο Mίνως Kαλοκαιρινός υπέβαλε στη Nομική Σχολή του πανεπιστημίου Aθηνών τη διδακτορική διατριβή του «Nομοθεσία του Bασιλέως της Kρήτης Mίνωος - Περί ακοσμίας εν τω Συντάγματι». Δύο χρόνια αργότερα ορκίστηκε και διορίστηκε δικηγόρος για όλα τα δικαστήρια της Κρήτης. Το 1906 εξέδωσε το έντυπο «*[[Kρητική Aρχαιολογική Eφημερίς]]*».

## Κνωσός
Το 1878 ο Μίνωας Καλοκαιρινός μελετώντας κείμενα πηγές ανέσκαψε τον λόφο Τσελεπί Κεφάλα στην περιοχή της Κνωσού, κατόπιν αγοράς του χώρου από τον ιδιοκτήτη του Ζεκυρή Μπέη, Ιμπραήμ Eφεντάκη, που διατήρησε το δικαίωμα επί του 1/3 των ευρημάτων κατά τον τουρκικό αρχαιολογικό νόμο. Χρησιμοποίησε στην ανασκαφή που ακολούθησε 2 εργάτες επί τρεις περίπου εβδομάδες. Παρά τις επανειλημμένες του ενέργειες προς την ελληνική κυβέρνηση προκειμένου να μεριμνήσει για τη μεταφορά και την εγκατάστασή των τεχνέργων της ανασκαφής του στο κεντρικό μουσείο της Αθήνας, η συλλογή του παρέμεινε στην Κρήτη αφενός εξαιτίας των εμποδίων που έθετε η τουρκική διοίκηση στη νήσο και εξαιτίας των συνεχών ταραχών.

## Παραπομπές - σημειώσεις


Κατηγορία:Έλληνες αρχαιολόγοι
Δείδας (ολυμπιονίκης)

Ο **Δείδας** (2ος αιώνας μ.Χ., λατινικά: *Marcus Tullius*) ήταν αρχαίος Έλληνας ολυμπιονίκης με καταγωγή από την Αρσινόη της Αιγύπτου, ο οποίος στέφθηκε νικητής στο αγώνισμα της πυγμαχίας κατά τους 230ους (141 μ.Χ.) και 230ους (141 μ.Χ.) ολυμπιακούς αγώνες της αρχαιότητας. Αναφέρεται πως δέχτηκε πρόστιμο μετά τη νίκη του καθώς αυτός και ο αντίπαλος του Σαραπάμων είχαν στοιχηματίσει για την έκβαση του αγώνα.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Νεμεονίκες
Κατηγορία:Ισθμιονίκες
Κατηγορία:Αρχαίοι ολυμπιονίκες της πυγμαχίας
Κατηγορία:Αρχαίοι ολυμπιονίκες από την Αίγυπτο
Κατηγορία:Αρχαίοι ολυμπιονίκες (2ος αιώνας)
Πανόδωρος ο Αλεξανδρεύς

Ο **Πανόδωρος ο Αλεξανδρεύς** (4ος/5ος αιώνας μ.Χ.) ήταν Βυζαντινός μοναχός, ιστορικός και συγγραφέας ο οποίος έζησε στην Αλεξάνδρεια, και έθεσε τα θεμέλια του Βυζαντινού ημερολογίου.

Έζησε κατά την εποχή του αυτοκράτορα Αρκαδίου και ήταν σύγχρονος του αρχιεπισκόπου Θεόφιλου. Θεωρούταν ειδήμονας στα θέματα της αιγυπτιακής ιστορίας, και το έργο του αποτέλεσε βάση για το μετέπειτα έργο του εκκλησιαστικού συγγραφέα του 8ου αιώνα Γεωργίου Συγγέλου.

Εισήγαγε επίσης μια νέα μέθοδο υπολογισμού της ηλικίας του κόσμου, η οποία υπολόγιζε πως έως το 412 μ.Χ. είχαν περάσει 5.904 έτη από κτήσεως του (5492 π.Χ.), και βάσει του συστήματος αυτού η πρωτοχρονιά λογιζόταν την 1η Σεπτεμβρίου. Αποτέλεσε τη βάση του Βυζαντινού ημερολογίου το οποίο χρησιμοποιήθηκε στη Βυζαντινή αυτοκρατορία από τον 10ο αιώνα, και μετέπειτα στις ορθόδοξες χώρες της ανατολικής Ευρώπης έως τα τέλη του 16ου αιώνα. Αντίθετος με τη χρονολόγηση αυτή ως προς τον μήνα, ήταν ο Αννιανός ο Αλεξανδρεύς ο οποίος έζησε την ίδια εποχή με τον Πανόδωρο και υποστήριζε πως ο κόσμος δημιουργήθηκε στις 25 Μαρτίου του 5492 π.Χ. βάσει των δικών του υπολογισμών. 

## Παραπομπές


Κατηγορία:Βυζαντινοί ιστορικοί
Κατηγορία:Βυζαντινοί μοναχοί
Κατηγορία:Αρχαίοι Αλεξανδρινοί
Μυς ο Ταραντίνος

[σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Stater,%20336%20BC,%20Olympia.%20111th%20Olympiad.jpg|μικρογραφία|[Στατήρας της Ολυμπίας της 111ης (336 π.Χ.) διοργάνωσης των αγώνων]]
Ο **Μυς ο Ταραντίνος** (4ος αιώνας π.Χ.) ήταν αρχαίος Έλληνας ολυμπιονίκης με καταγωγή από την πόλη του Τάραντα στη Μεγάλη Ελλάδα, ο οποίος στέφθηκε νικητής στο αγώνισμα της πυγμαχίας κατά τους 111ους (336 π.Χ.) Ολυμπιακούς Αγώνες της αρχαιότητας. Οι νίκες του ήρθαν αφότου ο ίδιος είχε δεχτεί πολλά χτυπήματα, κάτι που σύμφωνα με το λεξικό Σούδα έγινε η αφορμή για να δημιουργηθεί η παροιμία *Ὄσα μῦς ἐν πίσση* («σαν ποντίκι στην πίσσα») κάνοντας λογοπαίγνιο με το όνομα του και αναφορά στην επίπονη δοκιμασία του.

## Παραπομπές


Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Ταραντίνοι ολυμπιονίκες
Κατηγορία:Αρχαίοι ολυμπιονίκες της πυγμαχίας
Κατηγορία:Αρχαίοι ολυμπιονίκες (4ος αιώνας π.Χ.)
Λαοτιανές βουλευτικές εκλογές 2016

**Βουλευτικές εκλογές** διεξήχθησαν στο Λάος στις 20 Μαρτίου 2016. Το κυβερνών Επαναστατικό Λαϊκό Κόμμα του Λάος ήταν το μοναδικό που έλαβε μέρος στις εκλογές και διατήρησε την πλειοψηφία των εδρών στην εθνοσυνέλευση.

## Εκλογικό σύστημα
Τα 149 μέλη της Εθνοσυνέλευσης εξελέγησαν από 18 πολυεδρικές περιφέρειες με τις 3-14 έδρες να αποφασίζονται με το πλειοψηφικό σύστημα. Οι υποψήφιοι απαιτείτο να κερδίζουν την υποστήριξη μιας τοπικής αρχής ή ενός ομαδικού οργανισμού προκειμένου να διεκδικήσουν την έδρα και οι υποψηφιότητες έπρεπε να εγκριθούν από τις εκλογικές επιτροπές. Λόγω της αύξησης του πληθυσμού, ο αριθμός των εδρών αυξήθηκε από τις 132 στις προηγούμενες εκλογές (2011) σε 149 σε αυτές.

## Πλαίσιο
Οι συνολικά 149 έδρες διεκδικήθηκαν από 211 υποψηφίους, συμπεριλαμβανομένων 50 γυναικών και 48 που ήταν ήδη βουλευτές στην προηγούμενη εθνοσυνέλευση. Το μεγαλύτερο μέρος της προεκλογικής εκστρατείας μονοπώλησε η οικονομική ανάπτυξη.

## Αποτελέσματα
Επί συνόλου 149 εκλεγμένων βουλευτών, το 73% εξελέγησαν για πρώτη φορά μέλη της εθνοσυνέλευσης.

## Επακόλουθα
Έπειτα από τις εκλογές, η εθνοσυνέλευση συνήλθε στις 20 Aπριλίου και εξέλεξε πρόεδρο της χώρας τον Μπουνχάνγκ Βορασίθ (αντικατέστησε τον Τσουμάλι Σαγιασόνε) και πρωθυπουργό τον Θόνγκλουν Σισουλίθ στη θέση του Τονγκσίνγκ Ταμαβόνγκ.

## Παραπομπές


2016
Κατηγορία:Εκλογές του 2016
Χριστόδουλος Ρίζος

Ο **Χριστόδουλος Ρίζος** (1892 - ;), του Αναστασίου, υπήρξε Έλληνας πολιτικός και βουλευτής Πρέβεζας.

## Βιογραφικά στοιχεία
Γεννήθηκε το 1892 και σπούδασε νομικά. Εργάστηκε ως δικηγόρος.Εξελέγη βουλευτής Άρτης με το Λαϊκό Κόμμα το 1935, Πρεβέζης και Άρτης το 1946 (Ηνωμένη Παράταξις Εθνικοφρόνων) και το 1950, και στη συνέχεια με τον Ελληνικό Συναγερμό το 1951 και Άρτης το 1952.

Στην κυβέρνηση του Σοφούλη υπηρέτησε ως υφυπουργός Γενικός Διοικητής Ηπείρου, από τις 26 Νοεμβρίου 1948 ως τις 30 Ιουνίου 1949.

## Παραπομπές


Κατηγορία:Έλληνες υφυπουργοί Γενικοί Διοικητές Ηπείρου
Κατηγορία:Βουλευτές Άρτας
Κατηγορία:Βουλευτές Πρέβεζας-Άρτας
Under Attack

***Under Attack*** είναι ο τίτλος του 13ου στούντιο άλμπουμ του γερμανικού thrash metal συγκροτήματος Destruction, το οποίο κυκλοφόρησε στις 13 Μαΐου του 2016 μέσω της δισκογραφικής εταιρείας "Nuclear Blast". Στις Ηνωμένες Πολιτείες το άλμπουμ εκδόθηκε στις 5 Φεβρουαρίου 2013.

Οι ηχογραφήσεις του δίσκου πραγματοποιήθηκαν από τον Σεπτέμβριο του 2015 ως τον Ιανουάριο του 2016, στα "Gernhart Studios" της Γερμανίας και τα "Little Creek Studios" της Ελβετίας.

Οι κριτικές για τον δίσκο υπήρξαν θετικές, με το "Metal Storm" να το βαθμολογεί με 7,3 / 10, το "Metal Injection" με 8 / 10, το "Angry Metal Guy" με 3 / 5, το "Blabbermouth" με 9,5 / 10 και το "Metal Archives" με 75 %.

## Τραγούδια του δίσκου
* *Όλα τα κομμάτια είναι συνθέσεις των Σίρμερ και Σίφρινγκερ.*

## Θέσεις τσαρτ

## Τα μέλη των Destruction
Οι μουσικοί οι οποίοι ηχογράφησαν το "*Under Attack*" ήταν οι εξής:

* **[[Μάρσελ Σίρμερ]]** - μπάσο, φωνητικά
* **Μάικ Σίφρινγκερ** - κιθάρα
* **Γουόρζινιεκ Ντράμοβιτς** - τύμπανα, φωνητικά

;*Γκεστ συμμετοχές*
* **Άλεξ Καμάργκο** - φωνητικά στο "*Black Metal*"

## Παραπομπές


## Πηγές
* Under Attack - Destruction | Songs, Reviews, Credits | AllMusic
* CD Reviews - Under Attack Destruction - Blabbermouth.net
* Destruction - Under Attack - Encyclopaedia Metallum: The Metal Archives

Κατηγορία:Δισκογραφία των Destruction
Κατηγορία:Άλμπουμ του 2016
Natura 2000 Νομού Αιτωλοακαρνανίας

Τοπία με ιδιαίτερο φυσικό κάλλος χαρακτηρίζει τον νομό Αιτωλοακαρνανίας. Ο νομός διακρίνεται από περιοχές που συμπεριλαμβάνονται στο πανευρωπαϊκό δίκτυο Νatura (Φύση) 2000, προστασίας των ειδών και των ενδιαιτημάτων τους. 

## Τοπία ιδιαίτερου φυσικού κάλλους
# Δάσος Βαλανιδιάς Σκουρτού Παλαιομάνινας  (ΑΤ2011026)
# Δάσος Φράξου Λεσινίου (ΑΤ2011010)
#Κλεισούρα Μεσολογγίου (ΑΤ2080112)
# Λίμνη Κομήτη Βόνιτσας (ΑΤ2011097)
# Λόφος και φρούριο Βόνιτσας (ΑΤ2011101)
# Ναύπακτος (ΑΤ2010028)
# Νησάκι Κουκουμίτσα Βόνιτσας (ΑΤ2011100)
# Νησίδα Κλείσοβα και λιμνοθάλασσα Κλείσοβας (ΑΤ2011102)
# Νησίδα Οξειά (ΑΤ2011024)
# Νησίδες Αγίου Νικολάου (ΑΤ2011098)
# Νήσος Κάλαμος (ΑΤ2011103)
# Όρος Βαράσοβα (ΑΤ2010026)
# Στενά Αχελώου (ΑΤ2011040)
# Φαράγγι Κότσαλου (ΑΤ2011011)
# Φρούριο Αγίας Μαύρας και περιβάλλων χώρος (ΑΤ2011099)

## Περιοχές Νatura 2000 νομ. Αιτωλ/νίας

## Εξωτερικοί σύνδεσμοι
* Βιοποικιλότητα στην Ελλάδα

Κατηγορία:Προστατευόμενες φυσικές περιοχές
Κατηγορία:Περιφερειακή ενότητα Αιτωλοακαρνανίας
Κίνηση των 53+

Η **Κίνηση των 53+**, αποκαλούμενη και ως ** Ομπρέλα**, ήταν η κυρίαρχη αντιπολιτευόμενη τάση στο εσωτερικό του ΣΥ.ΡΙΖ.Α. - Π.Σ. Εξέφραζε την αριστερή πτέρυγα και τις αριστερές συνιστώσες του κόμματος και ασκούσε κριτική στον πρόεδρο του ΣΥΡΙΖΑ σε αντιδιαστολή με τους «προεδρικούς» και τις συνιστώσες τους. Αποχώρησε από τον ΣΥΡΙΖΑ-Π.Σ. μετά την εκλογή του Στέφανου Κασσελάκη ως διαδόχου του Αλέξη Τσίπρα στον προεδρικό θώκο του κόμματος, με αφορμή την παραπομπή από το νέο πρόεδρο κάποιων μελών της προς διαγραφή από την Κεντρική Επιτροπή.

Από τις 4 Δεκεμβρίου 2023 συμμετέχει στον πολιτικό σχηματισμό Νέα Αριστερά, στην Κοινοβουλευτική Ομάδα της οποίας εκπροσωπείται με τους βουλευτές Ευκλείδη Τσακαλώτο και Πέτη Πέρκα. 

## Ιστορικό
Τον Ιούνιο του 2014, 53 στελέχη του ΣΥΡΙΖΑ που ανήκαν στην εσωκομματική ομάδα των 53+, άσκησαν κριτική στην ηγεσία του κόμματος μετά τις ευρωεκλογές και τις αυτοδιοικητικές εκλογές της ίδιας χρονιάς του ίδιου χρόνου. Στο κείμενο που δημοσίευσαν επεσήμαναν τα θετικά και τα αρνητικά των χειρισμών της ηγετικής ομάδας και την ανάγκη για πιο συλλογική λειτουργία του κόμματος.

Όταν ο ΣΥΡΙΖΑ ανέλαβε για πρώτη φορά την εξουσία τον Ιανουάριο του 2015, η Κίνηση είχε μέλη στην κυβέρνηση όπως τους: Ευκλείδη Τσακαλώτο, Τασία Χριστοδουλοπούλου, Θοδωρή Δρίτσα, Γαβριήλ Σακελλαρίδη.

Μετά την υπογραφή του τρίτου μνημονίου, τα στελέχη της Κίνησης τριχοτομήθηκαν: κάποιοι παρέμειναν στο κόμμα (Βασιλική Κατριβάνου, Ράνια Σβίγκου, Χρήστος Καραγιαννίδης), κάποιοι προσχώρησαν στη Λαϊκή Ενότητα και κάποιοι αποχώρησαν από τον ΣΥΡΙΖΑ χωρίς να ενταχθούν σε κάποιο κόμμα (Ηρώ Διώτη, Τάσος Κορωνάκης).

Μετά τις εκλογές του Σεπτεμβρίου του 2015, οι 53+ εκπροσωπούνταν στην κυβέρνηση από τους: Ευκλείδη Τσακαλώτο, Θοδωρή Δρίτσα, Θεανώ Φωτίου.

Μετά τις βουλευτικές εκλογές του 2023, οι 53+ εκπροσωπούνταν στην Κοινοβουλευτική ομάδα από τους: Ευκλείδη Τσακαλώτο και Πέτη Πέρκα.

Κατά την συνεδρίαση της Κεντρικής Επιτροπής, το διήμερο 11-12 Νοεμβρίου 2023, ο Ευκλείδης Τσακαλώτος ανακοίνωσε την πρόθεσή τους να αποχωρήσουν από το κόμμα 46 μέλη -περίπου το 1/6 του συνόλου των μελών- της Κεντρικής Επιτροπής που πρόσκεινται στην Ομπρέλα, μεταξύ των οποίων και ο ίδιος ως επικεφαλής της. Στις 13 Νοεμβρίου, οι Ευκλείδης Τσακαλώτος και Πέτη Πέρκα τέθηκαν εκτός Κοινοβουλευτικής ομάδας, δεν παρέδωσαν τις έδρες τους στον ΣΥΡΙΖΑ-Π.Σ. και έκτοτε παραμένουν ανεξάρτητοι βουλευτές.

Από τον Απρίλιο του 2016, εκφράζουν τις απόψεις τους μέσω της ιστοσελίδας commonality.gr. Επίσης, η εφημερίδα *Η εποχή*, που απηχεί τις απόψεις τους, ήταν διοργανώτρια εκδήλωσης που πραγματοποιήθηκε παραμονές της αποχώρησης από τον ΣΥΡΙΖΑ.

## Παραπομπές


## Εξωτερικοί σύνδεσμοι
* Ιστοσελίδα Κίνησης 53+

Κατηγορία:Συνιστώσες του ΣΥΡΙΖΑ
Υρώ Μανέ

Η **Υρώ (Αργυρώ) Μανέ** (Χίος, 14 Μαρτίου 1961) είναι Ελληνίδα κωμική ηθοποιός, γνωστότερη για το ρόλο της Φλώρας Μητροπούλου στη τηλεοπτική σειρά Εγκλήματα.

Είναι πτυχιούχος του Τμήματος Πολιτικής Επιστήμης και Δημόσιας Διοίκησης της Σχολής Οικονομικών και Κοινωνικών Επιστημών του Εθνικού και Καποδιστριακού Πανεπιστημίου Αθηνών. Σπούδασε επίσης υποκριτική στη Δραματική Σχολή του Θεάτρου Τέχνης. 

Το 2012 εξελέγη πρόεδρος του Σωματείου Ελλήνων Ηθοποιών, θέση την οποία κατείχε μέχρι το 2014.

Από το 1997 είναι παντρεμένη με τον Τάσο Νταϊόγλου και έχουν αποκτήσει μια κόρη, τη Φαίδρα (γεν. 1997).

Το 2017 πραγματοποίησε το σκηνοθετικό της ντεμπούτο, σκηνοθετώντας στο Εθνικό Θέατρο το έργο Τιτανομαχίες, με πρωταγωνιστές τους Ταμίλα Κουλίεβα και Κώστα Τριανταφυλλόπουλο.

Επίσης την χρονιά 2017 έπαιξε guest στη σειρά Το σόι σου και υποδυόταν την ξαδέρφη του Βαγγέλη, Τούλα.

## Φιλμογραφία

## Θεατρικές παραστάσεις

## Παραπομπές


## Εξωτερικοί σύνδεσμοι
*  στο IMDb

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Πρόσωπα από τη Χίο
Aleka's Attic

**Aleka's Attic** ήταν μια εναλλακτική folk/rock μπάντα από το Γκέινσβιλ,της Φλόριντα, που σχηματίστηκε από τον Ρίβερ Φοίνιξ και την αδελφή του Rain.

## Ιστορία
Το αρχικό line up των Aleka's Attic  του περιλαμβάνονται από τoν Ρίβερ ως τραγουδιστή και κιθαρίστα, η μικρότερη αδελφή του Rain τραγουδούσε, αλλά, σε αντίθεση με πολλές λανθασμένες αναφορές, δεν παίζει πλήκτρα στο συγκρότημα (αν και το έκανε παίζοντας διάφορα κρουστά, όπως το ντέφι); Josh McKay ήταν ο μπασίστας,ο Josh  Greenbaum, φίλος του Ρίβερ από τη Φλόριντα, ήταν ο ντράμερ.

Ο Ρίβερ είχε μια διετή συμφωνία με την Island Records για να αναπτύξουνε το συγκρότημα και να καταγράψουν ένα εμπορεύσιμο άλμπουμ, το οποίο δεν είχε καταφέρει σε αυτό το διάστημα, λόγω του Ρίβερ ο οποίος έπαιζε σε ταινίες. Έτσι Island Records , διατηρεί την επιλογή να συνεχίσει ή να μην επιλέξει τη συμφωνία με βάση την μη-εμπορευσιμότητα του Ρίβερ για  νεότερο υλικό. Ο Ρίβερ, στη συνέχεια, αποφάσισε να καταγράφει ένα άλμπουμ ανεξάρτητα για το συγκρότημα.

Η ομάδα διαλύθηκε τον Απρίλιο του 1992. River Phoenix αργότερα ξεκίνησε η νέα μπάντα Blacksmith, όπως φαίνεται εδώ σε μια παράσταση , ως εναρκτήρια πράξη για τον Μπιλ Κλίντον / Γκορ εκστρατεία σε Gainesville, Φλόριντα, τον Οκτώβριο του 1992.

## Κυκλοφoρημένα κομμάτια
* Η ομάδα πούλησε τραγούδια μεταξύ του 1989 και του 1990 με τα τραγούδια  "Goldmine", "Too Many Colors", "Across The Way" και "Blue Period".
* "Across The Way", η οποία γράφτηκε από τον Ρίβερ και τον Josh McKay , συμπεριλήφθηκε το 1989 στο άλμπουμ *Tame Yoyrself από την PETA ,προς όφελος των ζ'ωων.*
* "Note To A Friend", χαρακτηρίζει του Ρίβερ φίλος Michael "Flea" Balzary των Red Hot Chili Peppers στο μπάσο, κυκλοφόρησε το 1996 κατάρτιση "Για την Υπεράσπιση Των Ζώων: Volume II"
* Το τραγούδι "Too Many Colors", ηταν το ακυκλοφόρητο soundtrack από την ταινία "το Δικό Μου Αϊντάχο",το 1991 ταινία με πρωταγωνιστή τον River Phoenix και τον Κιάνου Ριβς, σε σκηνοθεσία Gus Van Sant.

## Τραγούδια

* Alone
* We Elope Below
* Beloved Bliss Is...
* Dog God
* Get Anything
* Note To a Friend
* Safety Pins and Army Boots
* Scales and Fishnails
* Senile Felines
* You're So Ostentatious
* Άλλοι
* Goldmine
* In The Corner
* Dunce Blue
* Period Popular Thinks
* Too Many Colors
* Where I'd Gone
* Across The Way

## Παραπομπές


Κατηγορία:Συγκροτήματα της εναλλακτικής ροκ
Κατηγορία:Αμερικανικά folk rock συγκροτήματα
Κατηγορία:Μουσικά συγκροτήματα από τη Φλόριντα
The Final Sign of Evil

***The Final Sign of Evil*** είναι ο τίτλος του δωδέκατου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε στις 8 Σεπτεμβρίου 2007 μέσω της δισκογραφικής εταιρείας "Steamhammer".

Η συγκεκριμένη κυκλοφορία περιλαμβάνει επανηχογραφημένα τα πέντε κομμάτια του πρώτου ΕΡ του συγκροτήματος, "*[[In the Sign of Evil]]*", όπως και επτά πρώην ακυκλοφόρητα τραγούδια, τα οποία είχαν γραφτεί την περίοδο της αρχικής έκδοσης του ΕΡ, αλλά αρνήθηκε η τότε δισκογραφική τους εταιρεία να τα συμπεριλάβει στην κυκλοφορία.

Η σύνθεση των Sodom που είχε ηχογραφήσει το "*[[In the Sign of Evil]]*", επανενώθηκε για το "*The Final Sign of Evil*".

Οι κριτικές για το άλμπουμ υπήρξαν θετικές, αφού το "Sputnik Music" του έδωσε μέσο όρο βαθμολογιών 3,3 / 5, το "AllMusic" τρία αστέρια με άριστα τα πέντε, το "Sea Of Tranquility" 4 / 5, το "Metal Archives" 67% και το "Metal Storm" 7,3 / 10.

## Τραγούδια του δίσκου
* *Όλες οι συνθέσεις έχουν γραφτεί από τους [[Κρίστιαν "Witchhunter" Ντούντεκ|Chris Witchhunter]], Grave Violator and [[Τόμας Ζουκ|Tom Angelripper]].*

## Τα μέλη των Sodom
Οι μουσικοί οι οποίοι ηχογράφησαν το "*The Final Sign of Evil*" ήταν οι εξής:

* **[[Τόμας Ζουκ|Tom Angelripper]]** - μπάσο, φωνητικά
* **Grave Violator** - κιθάρα
* **[[Κρίστιαν "Witchhunter" Ντούντεκ|Chris Witchhunter]]** - τύμπανα

## Παραπομπές


## Πηγές
* The Final Sign of Evil - SODOM WEB SQUAD
* Sodom - The Final Sign of Evil | Sputnikmusic
* Sodom - The Final Sign of Evil - Encyclopaedia Metallum: The Metal Archives

Κατηγορία:Δισκογραφία των Sodom
Κατηγορία:Άλμπουμ του 2007
Γιώργος Πασχόπουλος

Ο οικονομολόγος **Γιώργος Πασχόπουλος** διετέλεσε δήμαρχος στον καποδιστριακό Δήμο Ελασσόνας (2007-2010) και πρώτος δήμαρχος του ενιαίου καλλικρατικού Δήμου Ελασσόνας (2011-2014). Το Σεπτέμβρη του 2007 μετά τον αιφνίδιο θάνατο του δημάρχου Βασίλη Φαρμάκη εκλέγεται ομόφωνα δήμαρχος από τη δημοτική ομάδα του συνδυασμού "Ελασσόνα - Δήμος Πολιτών". Στις δημοτικές εκλογές του 2010 ηγήθηκε του συνδυασμού "Δήμος Ελασσόνας - Ολύμπου Πολιτεία" και εκλέχθηκε πρώτος δήμαρχος του ενιαίου Δήμου Ελασσόνας, κερδίζοντας στο δεύτερο γύρο με ποσοστό 53,48% τον πρώην δήμαρχο του καποδιστριακού Δήμου Ελασσόνας Χρήστο Καραγιάννη, ο οποίος συγκέντρωσε το 46,52% των ψήφων. Στις δημοτικές εκλογές του Μαΐου 2014 ηττήθηκε στο δεύτερο γύρο από τον νυν δήμαρχο Νίκο Ευαγγέλου.

Γεννήθηκε στις 3 Σεπτεμβρίου 1952. Είναι παντρεμένος με τη φαρμακοποιό Αικατερίνη Κόνιαρη κι έχει δύο γιους τον Ευάγγελο και τον Κωνσταντίνο.

Το 1976 αποφοίτησε από την Ανώτατη Βιομηχανική Σχολή Θεσσαλονίκης και το 1979 ολοκλήρωσε τις στρατιωτικές του υποχρεώσεις.

Το 1979 ίδρυσε τον Προμηθευτικό και Βιοτεχνικό Συνεταιρισμό Επιπλοποιών και Κουφωματοποιών Ελασσόνας και ανέλαβε την οργάνωσή του μέχρι το 1990.

Το 1980 ίδρυσε τη γνωστή εταιρεία επίπλων MODECO ΑΒΕΕ, Πολυμετοχική Επιχείρηση με Επιπλοποιούς της Επαρχίας Ελασσόνας, στην οποία παραμένει ως σήμερα.

Έχει πλούσια πολιτική και συνδικαλιστική δράση. Ανήκει στη Γενιά του Πολυτεχνείου, αφού συμμετείχε ενεργά στον αγώνα για την πτώση της δικτατορίας (1972-1976). Συμμετείχε ενεργά σε πολιτιστικούς φορείς της πόλης (Κινηματογραφική Λέσχη, Λαογραφική-Αρχαιολογική Εταιρεία Ελασσόνας 1979-1982) και ίδρυσε τον Πολιτιστικό Σύλλογο του Μικρού Ελευθεροχωρίου.

Μέχρι το 1985 ήταν γραμματέας του Επαρχιακού Γραφείου ΠΑΣΟΚ Ελασσόνας- μέλος της Ν.Ε. ΠΑΣΟΚ Λάρισας.

Διετέλεσε Αντιδήμαρχος Ελασσόνας από το 1992 μέχρι το 1994 και ίδρυσε τον Πολιτιστικό Οργανισμό Ελασσόνας με πλούσια πολιτιστική δράση.

Από το 1998 ως το 2001 ήταν μέλος της Διοίκησης του Επιμελητηρίου Λάρισας.

Από το 1982 έως το 2007 υπήρξε μέλος του Δημοτικού Συμβουλίου του Δήμου Ελασσόνας.

Σήμερα ηγείται της δημοτικής παράταξης "Δήμος Ελασσόνας - Ολύμπου Πολιτεία" ως επικεφαλής της μείζονος μειοψηφίας στο Δήμο Ελασσόνας (2014-2019).
## Παραπομπές


Κατηγορία:Δήμαρχοι Ελασσόνας
Γιαν Μάγκνουσεν

Ο **Γιαν Μάγκνουσεν** (πλήρες όνομα **Γιαν Έλεγκαρντ Μάγκνουσεν**, γενν. στο Ροσκίλντε της Δανίας στις 4 Ιουλίου του 1973) είναι Δανός οδηγός αγώνων. Επίσης είναι πατέρας του οδηγού της Haas F1 Κέβιν Μάγκνουσεν.

## Σύντομο βιογραφικό
Γεννήθηκε στο Ροσκίλντε της Δανίας.

## Παραπομπές


## Εξωτερικοί σύνδεσμοι
* 

Κατηγορία:Δανοί οδηγοί Φόρμουλα 1
Βασίλης Φαρμάκης

Ο **Βασίλης Φαρμάκης** διετέλεσε Δήμαρχος στον καποδιστριακό Δήμο Ελασσόνας από την 01/01/2007 έως τον αιφνίδιο θάνατό του την 04/09/2007.

Στις δημοτικές εκλογές του 2006 ηγήθηκε του συνδυασμού «ΕΛΑΣΣΟΝΑ - ΔΗΜΟΣ ΠΟΛΙΤΩΝ» και αναδείχτηκε δήμαρχος από την πρώτη Κυριακή με ποσοστό 48,24% κερδίζοντας τον απερχόμενο τότε δήμαρχο Χρήστο Καραγιάννη, ο οποίος συγκέντρωσε το 47,73% των ψήφων.

## Βιογραφία
Γεννήθηκε το 1961 στην Ελασσόνα και ήταν γιος του Δημητρίου Φαρμάκη και της Ελένης Τσιγάρα.

Σπούδασε Οδοντιατρική στο Αριστοτέλειο Πανεπιστήμιο Θεσσαλονίκης. Αφού υπηρέτησε τη στρατιωτική του θητεία, άσκησε το επάγγελμα του Οδοντιάτρου στην Ελασσόνα.

Ήταν παντρεμένος με την Ειρήνη Αναστασοπούλου, κόρη του Γεώργιου Αναστασόπουλου και της Ελισσάβετ Κουνιατσιώτη. Είχε τρία παιδιά, το Δημήτρη, την Ελένη και το Γιώργο.

Έχει πλούσια πολιτική, πολιτιστική και οικολογική δράση, αφού:
* Ήταν για χρόνια ενεργό μέλος του ΠΑΣΟΚ
* Διετέλεσε μέλος της Επιτροπής Ανάπτυξης της Νομαρχιακής Επιτροπής
* Εκλέχθηκε και συμμετείχε στο συνέδριο του ΠΑΣΟΚ όπως και στο Περιφερειακό Συνέδριο Θεσσαλίας το 2005
* Υπήρξε μέλος του Γυμναστικού συλλόγου Ελασσόνας ως υπεύθυνος του τμήματος Πάλης
* Υπήρξε ιδρυτικό μέλος του οικολογικού συλλόγου «Ρύσσος» με σκοπό τη διάσωση του λύγκα

Η αγωνία του για το μέλλον του τόπου όπου γεννήθηκε, μεγάλωσε κι επέλεξε να ζήσει με την οικογένειά του, ο φόβος να μη μετατραπεί η Ελασσόνα σε πόλη γερόντων, αφού δε μπορεί να κρατήσει τη Νεολαία και η θέλησή του για προσφορά, ήταν τα ισχυρά κίνητρα που τον ώθησαν να ηγηθεί του συνδυασμού «ΕΛΑΣΣΟΝΑ- ΔΗΜΟΣ ΠΟΛΙΤΩΝ», με ελπίδα την πραγματοποίηση του οράματος της μετατροπής της Ελασσόνας σε μια καλύτερη πόλη.

Πέθανε στις 4 Σεπτεμβρίου 2007 στην Ελασσόνα από ανακοπή καρδιάς.

Μετά τον αιφνίδιο θάνατό του η δημοτική του ομάδα εξέλεξε ομόφωνα ως διάδοχό του τον Γιώργο Πασχόπουλο, αναπληρωτή δημάρχου και αντιδήμαρχο Οικονομικών του Δήμου Ελασσόνας.
## Παραπομπές


Κατηγορία:Δήμαρχοι Ελασσόνας
Προκριματικά Κυπέλλου Καραϊβικής 2014

Τα **προκριματικά Κυπέλλου Καραϊβικής 2014** ξεκίνησαν τον Μάιο του 2014 και ολοκληρώθηκαν τον Οκτώβριο του 2014. Η προκριματική διοργάνωση σκοπό έχει τον καθορισμό των ομάδων που θα συμμετέχουν στο Κύπελλο Καραϊβικής 2014, το οποίο με τη σειρά του καθορίζει τις ομάδες που θα συμμετέχουν στο ΚΟΝΚΑΚΑΦ Γκολντ Καπ 2015 και στο Κόπα Αμέρικα Σεντενάριο.

Το Μάρτιο του 2014 ανακοινώθηκε ότι η Τζαμάικα θα φιλοξενήσει την «τελική φάση» της διοργάνωσης στο Μοντέγκο Μπέυ. Τον Απρίλιο του 2014, η Ποδοσφαιρική Ένωση Καραϊβικής ανακοίνωσε την κλήρωση της φάσης των ομίλων.

## Συμμετέχοντες
Συνολικά 26 ομάδες εισήλθαν στη διοργάνωση.

## Προκριματικός γύρος
Οι νικήτριες προκρίνονται στον πρώτο γύρο.

### Όμιλος 1
Φιλοξενείται στο Μοντσερράτ (UTC-4). Στις 8 Μαΐου του 2014, ανακοινώθηκε ότι το Μπλέικς Εστέιτ Στέιντιουμ του Μοντσερράτ θα πρέπει να περάσει από επιθεώρηση για να φιλοξενήσει τα παιχνίδια του ομίλου, στο παρελθόν είχε ανακοινωθεί ότι τα παιχνίδια του ομίλου θα διεξάγονταν στο Μποναίρ. Είναι η πρώτη φορά που το Μοντσεράτ έχει επιλεγεί για να φιλοξενήσει οποιαδήποτε διοργάνωση της Ποδοσφαιρικής Ένωσης Καραϊβικής.

|}

----

----

### Όμιλος 2
Φιλοξενείται στην Αρούμπα (UTC-4).

|}

----

----

## Πρώτος γύρος
Η πρώτη, η δεύτερη και η καλύτερη τρίτη ομάδα προκρίνονται στο δεύτερο γύρο.

### Όμιλος 3
Φιλοξενείται στη Μαρτινίκα (UTC-4).

|}

----

----

### Όμιλος 4
Φιλοξενείται στο Πουέρτο Ρίκο (UTC-4).

|}

----

----

### Όμιλος 5
Φιλοξενείται στην Αντίγκουα και Μπαρμπούντα (UTC-4).

|}

----

----

### Όμιλος 6
Φιλοξενείται στον Άγιος Χριστόφορο και Νέβις (UTC-4).

|}

----

----

### Κατάταξη των ομάδων της τρίτης θέσης

|}

## Δεύτερος γύρος
Η πρώτη και η δεύτερη ομάδα προκρίνονται στο δεύτερο γύρο.

### Όμιλος 7
Φιλοξενείται στο Τρινιντάντ και Τομπάγκο (UTC−4).

|}

----

----

### Όμιλος 8
Φιλοξενείται στην Αϊτή (UTC−4).

|}

----

----

### Όμιλος 9
Φιλοξενείται στη Γουαδελούπη (UTC−4).

|}

----

----

## Παραπομπές


## Εξωτερικοί σύνδεσμοι
* 

Κατηγορία:Διοργανώσεις CONCACAF (εθνικές ομάδες)
Ντάβιντ Τένιερς ο πρεσβύτερος

Ο **Ντάβιντ Τένιερς ο πρεσβύτερος** (φλαμανδικά: **David Teniers de Oude**, 1582 – 29 Ιουλίου 1649) ήταν Φλαμανδός ζωγράφος, γεννημένος στην Αμβέρσα

## Βιογραφία

Έχοντας λάβει την πρώτη του εκπαίδευση ως ζωγράφος από τον αδελφό του Γιουλιάαν Τένιερς, σπούδασε υπό τον Πέτερ Πάουλ Ρούμπενς στην Αμβέρσα και στη συνέχεια υπό τον Άνταμ Ελζχάιμερ στη Ρώμη. Έγινε "Δάσκαλος" στη Συντεχνία του Αγίου Λουκά της Αμβέρσας το 1606.

Αν και η φιλοδοξία του τον οδήγησε μερικές φορές να δοκιμάσει τις ικανότητές του σε μεγάλου μεγέθους θρησκευτικούς, ιστορικούς και μυθολογικούς πίνακες, η διασημότητά του οφείλεται κυρίως στα τοπία και στους πίνακες που απεικονίζουν χωρικούς που ξεφαντώνουν, πανηγύρεις για την επέτειο ίδρυσης ιερών ναών (αποκαλούνται *Kermesse*) και παρόμοιες σκηνές, που διαπνέονται από υγιή αίσθηση χιούμρο και συχνά συγχέονται με τα πρώιμα έργα του γιου του, Ντάβιντ Τένιερς του νεότερου.

Υπάρχει ένας μεγάλος πίνακας του Τένιερς στον ιερό ναό του Αγίου Παύλου στην Αμβέρσα, ο οποίος αναπαριστά *τα έργα της ευσπλαχνίας*. Στην πινακοθήκη της Βιέννης υπάρχουν τέσσερα τοπία ζωγραφισμένα από τον Τένιερς, στα οποία είναι εμφανής η επιρροή του Ελζχάιμερ, και τέσσερις μικροί πίνακες με μυθολογικά θέματα, μεταξύ αυτών οι πίνακες *Βερτούμνους και Πομόνα* και *Ήρα, Δίας και Ιώ*. Στην Εθνική Πινακοθήκη Λονδίνου υπάρχει πίνακάς του με χαρακτηριστική σκηνή από τη ζωή των χωρικών, *Παίζοντας με σφαίρες*, ένας *Διάλογος τριών ανδρών και μιας γυναίκας* και ένα μεγάλο *Βραχώδες τοπίο*. Άλλα έργα του βρίσκονται στις πινακοθήκες της Αγίας Πετρούπολης, της Μαδρίτης, των Βρυξελλών, του Μονάχου, της Δρέσδης και του Βερολίνου (*[[Ο Πειρασμός του Αγίου Αντωνίου]]*).

Ο Τένιερς ήταν επίσης έμπορος πινάκων και είναι γνωστό ότι συμμετείχε στην έκθεση στο Σαιν Ζερμαίν του Παρισιού το 1635, με μεγάλο αριθμό πινάκων, δικών του και των τεσσάρων γιων του. Απεβίωσε στην Αμβέρσα το 1649.

## Δείτε επίσης
* Κατάλογος Φλαμανδών ζωγράφων
* Ντάβιντ Τένιερς ο νεότερος
* Ντάβιντ Τένιερς ΙΙΙ

## Παραπομπές


Κατηγορία:Φλαμανδοί ζωγράφοι
Κυβερνείο Σοχάγκ

To **Κυβερνείο της Σοχάγκ** (*[[αραβικά]] : محافظة سوهاج Muhāfazat Sauhādschʾ* ) είναι διοικητική διαίρεση (Κυβερνείο) της Αιγύπτου. Βρίσκεται στο νότιο τμήμα της χώρας, καλύπτοντας τμήμα της κοιλάδας του Νείλου. Έχει 4.345.836 κατοίκους, καταλαμβάνει έκταση 1,547 τ.χλμ. και έχει πρωτεύουσα την Σοχάγκ.

## Ιστορία
Το κυβερνείο αρχικά δημιουργήθηκε σαν **Κυβερνείο της Γκίργκα** με πρωτεύουσα την πόλη Γκίργκα με έκταση 1.489 τ.χλμ. το 1913, 1.059 τ.χλμ. το 1947, και είχε 792.971 κατοίκους το 1913.
. Το 1960 η πρωτεύουσα μεταφέρθηκε στην πόλη Σοχάγκ αλλάζοντας και το όνομα του κυβερνείου.

## Παραπομπές


Κατηγορία:Κυβερνεία της Αιγύπτου
Belladonna of Sadness

To ***Belladonna of Sadness*** (ιαπωνικά: *哀しみのベラドンナ*, ***Kanashimi no Belladonna***, γνωστό και ως *Tragedy of Belladonna*) είναι ιαπωνική άνιμε ταινία μεγάλου μήκους του 1973, σε σκηνοθεσία Εϊίτσι Γιαμαμότο. Το σενάριο γράφτηκε από τον σκηνοθέτη, σε συνεργασία με τον Γιοσιγιούκι Φουκούντα, το οποίο βασίστηκε στο *[[La Sorcière]]*, του Ζυλ Μισελέ.  Η παραγωγή έγινε από την Mushi Production και η διανομή Nippon Herald Films. 

Η ταινία αποτέλεσε το τρίτο μέρος της τριλογίας *Animerama*. Και η υπόθεσή της επικεντρώνεται στην ιστορία της Jeanne, μίας νεαρής χωριατοπούλας, που πέφτει θύμα βιασμού και κατόπιν κατηγορείται για χρήση μαγείας. Αν και κατά την εποχή της κυκλοφορίας της, η ταινία δεν έλαχε επιτυχίας, σήμερα θεωρείται σταθμός στην ιστορία του ιαπωνικού και παγκόσμιου κινουμένου σχεδίου, για την τεχνοτροπία της και το ριζοσπαστικό περιεχόμενό της.

Η ταινία έκανε πρεμιέρα στις 27 Ιουνίου του 1973, στο Φεστιβάλ του Βερολίνου. Το 2009 κυκλοφόρησε ξανά στην Ευρώπη και στην Ιαπωνία, και σε περιορισμένες προβολές στις ΗΠΑ. Το 2014, η εταιρεία Cinelicious, ξεκίνησε την αποκατάσταση του αυθεντικού φιλμ, με την έκδοση 4Κ, η οποία κυκλοφόρησε τον Μάιο του 2016.

## Παραπομπές


## Εξωτερικοί σύνδεσμοι
* 
* 
* 

Κατηγορία:Ταινίες του 1973
Κατηγορία:Ιαπωνόφωνες ταινίες
Κατηγορία:Ιαπωνικές ταινίες
Κατηγορία:Ταινίες βασισμένες σε βιβλία
Κατηγορία:Ταινίες κινουμένων σχεδίων
Κατηγορία:Ταινίες με θέμα τη σεξουαλικότητα
Κατηγορία:Ταινίες κινουμένων σχεδίων του 1973
Χάρι Παναγιώτου

Ο **Χάρρισον Αντρέας Παναγιώτου** (γενν. 28 Οκτωβρίου 1994) είναι ποδοσφαιριστής, ο οποίος αγωνίζεται ως επιθετικός για την μαλτέζικη Σάιρενς Φ.Κ. Είναι διεθνής με την Εθνική Αγίου Χριστόφορου και Νέβις.

## Καριέρα σε συλλόγους

## Εθνική ομάδα
Στις 8 Οκτωβρίου του 2014, ο Παναγιώτου σκόραρε στο ντεμπούτο του για λογαριασμό του Άγιου Χριστόφορου και Νέβις στο Κύπελλο Καραϊβικής, όπου η ομάδα του ηττήθηκε από τα Μπαρμπάντος στο Σταντ Σιλβιό Κατόρ στο Πορτ-ο-Πρενς της Αϊτής. 

Στις 26 Μαρτίου του 2015, σημείωσε χατ-τρικ το οποίο ξεκίνησε με ένα πέναλτι στον επαναληπτικό αγώνα της προκριματικής Φάσης του Παγκοσμίου Κυπέλλου εναντίον των Τερκς και Κέικος στο TCIFA National Academy του Πρόβιντενσιαλες στον Άγιο Χριστόφορο και Νέβις, κερδίζοντας τον αγώνα με 6–2 και συνολικό σκορ στους δύο αγώνες 12–4. Στις 26 Μαρτίου του 2016 σκόραρε στη νίκη με 2–0 επί της Αρούμπα, εξασφαλίζοντας την πρόκριση στο δεύτερο γύρο των προκριματικών για το Κύπελλο Καραϊβικής 2017. Αυτό σημαίνει πως έσπασε το ρεκόρ 85 χρόνων στη Λέστερ Σίτι που κατείχε ο Έρνι Χάιν, ως κορυφαίος διεθνής σκόρερ όλων των εποχών.

## Προσωπική ζωή
Ο Παναγιώτου γεννήθηκε στο Λέστερ της Αγγλίας από Ελληνοκύπριο πατέρα, τον Ανδρέα (γνωστό ως Άντι) και μητέρα με καταγωγή από τον Άγιο Χριστόφορο και Νέβις.

## Παραπομπές


## Εξωτερικοί σύνδεσμοι
* Στατιστικά για τον Χάρι Παναγιώτου στη Soccerbase

Κατηγορία:Ποδοσφαιριστές από Άγιο Χριστόφορο και Νέβι
Κατηγορία:Άγγλοι ποδοσφαιριστές
Κατηγορία:Άγγλοι κυπριακής καταγωγής
Κατηγορία:Άγγλοι με καταγωγή από τον Άγιο Χριστόφορο και Νέβις
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Αγίου Χριστόφορου και Νέβις
Κατηγορία:Ποδοσφαιριστές Λέστερ Σίτι
Κατηγορία:Ποδοσφαιριστές Πορτ Βέιλ ΦΚ
Κατηγορία:Ποδοσφαιριστές Ρέιθ Ρόβερς ΦΚ
Κατηγορία:Ποδοσφαιριστές Μπάροου ΑΦΚ
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Νάσιοναλ Λιγκ (αγγλικό ποδόσφαιρο)
Κατηγορία:Άγγλοι ποδοσφαιριστές στο εξωτερικό
Κατηγορία:Ποδοσφαιριστές Νανίτον Μπόρο ΦΚ
Κατηγορία:Ποδοσφαιριστές Πρέμιερσιπ Σκωτίας
Κατηγορία:Ποδοσφαιριστές Αήττητου Σπάτων
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Λίβινγκστον ΦΚ
Κατηγορία:Ποδοσφαιριστές Πρέμιερ Λιγκ Μάλτας
Ρομπέρ Πιρές

Ο **Ρομπέρ Εμμανουέλ Πιρές** (*Robert Emmanuel Pirès*, 29 Οκτωβρίου 1973) είναι Γάλλος διεθνής πρώην ποδοσφαιριστής. Είναι ιδιαίτερα γνωστός για τη θητεία του στην Άρσεναλ και στην Εθνική Γαλλίας, με την οποία συνδέθηκε σε δύο μεγάλες επιτυχίες της, την κατάκτηση του Μουντιάλ του 1998 αλλά και του Euro του 2000. Με τη Γαλλία έπαιξε σε 79 αγώνες, πετυχαίνοντας 14 γκολ. Οι οπαδοί της Άρσεναλ, τον τοποθέτησαν 6ο, ανάμεσα στους καλύτερους ποδοσφαιριστές του συλλόγου. Ο Πιρές συνήθως αγωνιζόταν ως αριστερός εξτρέμ, αλλά πολλές φορές έπαιζε και πίσω από τους επιθετικούς.

Στην Άρσεναλ παρέμεινε για 6 χρόνια, όπου κατέκτησε 3 Κύπελλα Αγγλίας και 2 Πρωταθλήματα Αγγλίας, ενώ υπήρξε μέλος της αήττητης ομάδας της Άρσεναλ τη σεζόν 2003-04. Εκτός από την Άρσεναλ αγωνίστηκε και στις Μαρσέιγ, Βιγιαρρεάλ ΚΦ και Άστον Βίλα, μεταξύ άλλων. Στο πρωτάθλημα Αγγλίας 3 φορές μπήκε στην καλύτερη εντεκάδα της χρονιάς. Επίσης, ονομάστηκε ο καλύτερος παίχτης του Διηπειρωτικού Κυπελλου του 2001. Τη σεζόν 2001-02, μπήκε και στην καλύτερη ενδεκάδα του Γαλλικού Πρωταθλήματος. Το 2004, ο Πελέ τον συμπεριέλαβε στη λίστα του FIFA 100, με τους 125 καλύτερους εν ζωή ποδοσφαιριστές όλων των εποχών.

## Παραπομπές


## Εξωτερικοί σύνδεσμοι

*
*Profile at national-football-teams.com
*
*Profile at Arsenal.com
*Profiles at sporting-heroes.net

Κατηγορία:Γάλλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Ευρωπαϊκού Πρωταθλήματος 2000
Κατηγορία:Ποδοσφαιριστές Κυπέλλου Συνομοσπονδιών FIFA 2001
Κατηγορία:Ποδοσφαιριστές Κυπέλλου Συνομοσπονδιών FIFA 2003
Κατηγορία:Ποδοσφαιριστές Ευρωπαϊκού Πρωταθλήματος 2004
Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Βιγιαρρεάλ ΚΦ
Κατηγορία:Ποδοσφαιριστές Άστον Βίλα
Κατηγορία:Ποδοσφαιριστές ΦΚ Γκόα
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σούπερ Λιγκ Ινδίας
Κατηγορία:FIFA 100
Κατηγορία:Γάλλοι ποδοσφαιριστές στο εξωτερικό
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Παίκτες νικητές Κυπέλλου Συνομοσπονδιών FIFA
Κατηγορία:Ιππότες της Λεγεώνας της Τιμής
Χουάν Μιγκέλ Καγιεχόν

Ο **Χουάν Μιγκέλ Καγιεχόν** γεννήθηκε στις 11 Φεβρουαρίου 1987 στην Ισπανία και είναι διεθνής ποδοσφαιριστής. Αγωνίζεται ως μέσος στην Μπόλιβαρ. Είναι ο δίδυμος αδερφός του Χοσέ Μαρία που είναι επίσης ποδοσφαιριστής και αγωνίζεται στη Νάπολι. Οι δύο Ισπανοί ποδοσφαιριστές είναι απόφοιτοι της μεγάλης ποδοσφαιρικής σχολής της Ρεάλ Μαδρίτης.

## Ποδοσφαιρική Καριέρα
Ο Καγιεχόν γεννήθηκε στο Motril της Γρανάδα. Το 2005-06, έπαιξε σε 33 παιχνίδια και σημείωσε οκτώ γκολ για μια υποομάδα της Ρεάλ Μαδρίτης, την Juvenil Α και το Μάρτιο του 2007, έκανε το ανώτερο ντεμπούτο του για τη Β-ομάδα του συλλόγου. Τελειώνοντας τη σεζόν στη δεύτερη κατηγορία με δύο εμφανίσεις χωρίς γκολ η ικανότητά του μειώθηκε σε ένα επίπεδο.
ο Χουανμί έπαιξε μαζί με τον αδελφό Χοσέ Μαρία στη Ρεάλ Μαδρίτης Β. Στις 11 Αυγούστου 2008, υπέγραψε τετραετές συμβόλαιο με τη Μαγιόρκα. Ο σύλλογος Βαλεαρίδες Νήσοι διατήρησε το 75% των δικαιωμάτων του παίκτη. Έκανε το ντεμπούτο του στη La Liga στις 25 Σεπτεμβρίου 2008 σε 2-0 εντός έδρας νίκη επί CD Numancia, αρχής γενομένης από το ό, τι θα ήταν μόνο αγώνα του πρωταθλήματος στο σύνολο της καμπάνιας.

Στις 25 Αυγούστου του 2009, ο Χουάν Μιγκέλ δόθηκε δανεικός στην Αλμπαθέτε στη δεύτερη κατηγορία. Έμεινε στην κατηγορία για το 2010-11, που ενώνει Κόρδοβα στην πατρίδα του, την Ανδαλουσία με ελεύθερη μεταγραφή. 

Τον Ιανουάριο του 2013, μετά από 1½ σεζόν συμμετοχής στη δεύτερη κατηγορία αγωνιζόμενος στη Χέρκουλες, ελεύθερος πλέον,υπέγραψε στον Λεβαδειακό, στην Ελλάδα σε μια συμφωνία 1½ έτους. Τον Ιούλιο μεταπήδησε συλλόγους και τις χώρες πάλι,πήρε μεταγραφή στη Λέσχη Μπολιβάρ. Ο ίδιος σκόραρε τέσσερα τέρματα σε δώδεκα εμφανίσεις στην ημι-τελική ευθεία του Κόπα Λιμπερταδόρες και στις 30 Νοεμβρίου 2014, κάνοντας χατ-τρικ στη νίκη με σκορ 6-1 επί της Ρεάλ Ποτοσί, κατάφερε να φέρει την ομάδα του στην κορυφή της Liga de Fútbol Profesional Boliviano, και τον ίδιο ως τον κορυφαίο σκόρερ.

## Παραπομπές


## Εξωτερικές συνδέσεις
* http://www.superleaguegreece.net/el/teams/team/levadiakos-fc-153/2012-2013-superleague-21/players/xouan-mig
* http://dev.superleaguegreece.net/player/1967 
* http://www.protathlitis.eu/component/joomsport/player/1/491?Itemid=0 

Κατηγορία:Ισπανοί ποδοσφαιριστές